वैसे तो आप पंजाब के किसी भी गांव में चले जाएँ तो आपको मक्के की रोटी, सरसो का साग और लस्सी का स्वाद तो मिल ही जाएगा लेकिन किला राय पुर और गांवों से थोड़ा हट कर है। गाँव में खेलो को लेकर विशेष उत्साह है। प्रत्येक वर्ष फरवरी माह में यहाँ वार्षिक ग्रामीण ओलिंपिक का आयोजन किया जाता है जिसमे कुश्ती, मार्शल आर्ट, बैलों की दौड़ और पहलवानी आदि प्रमुख हैं। खेलों के लिए दीवानगी और गांव की मिट्टी के लिए प्यार रखने वाले लोग एक बार यहाँ आ सकते हैं।